### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Begrundelse

Beboere på plejehjem tilbydes en gang om året et sundhedstjek for syn og hørelse samt en undersøgelse ved omsorgstandplejen i forhold til mundhygiejne.

Beboerne på vores plejehjem skal allerede i dag, en gang om året have lavet en medicingennemgang, hvor der laves en vurdering af, om det er den rette medicin beboeren får.

På samme måde ønsker vi, at der skal være fokus på beboernes velbefindende i forhold til syn og hørelse. Det kan være forebyggende at få et høreapparat, da erfaringen viser, at hvis man ikke kan høre, kan man få en tendens til at lukke sig inde og ikke indgå i sociale fællesskaber. Det kan også have store konsekvenser, hvis man ser dårligt, og måske ikke længere kan læse, og følge med i fjernsynet, som man kunne tidligere.

Tand og mundhygiejne kan være et stort problem. Sunde tænder kan være afgørende for, at man ikke udvikler hjerte-kar sygdomme og diabetes.

Forslag

• Sundhed og Omsorg bedes beskrive og udarbejde en plan for de årlige sundhedstjek

På vegne af Socialdemokratiet i [adresse]

Formand for Sundheds- og Omsorgsudvalget Camilla Frandsen

Næstformand for Sundheds- og Omsorgsudvalget Ulrik Madsen